Arlabunakti un visu labu
"Arlabunakti un visu labu" (angļu: Good Night, and Good Luck) ir 2005. gada ASV, Francijas, Apvienotās Karalistes un Japānas kopražojuma vēsturiska drāmas filma, kuras režisors, producents un viens no scenārija autoriem ir Džordžs Klūnijs. Filmā galvenās lomas atveido Deivids Stratērns, Patriša Klārksone, Džordžs Klūnijs, Džefs Denjelss, Roberts Daunijs jaunākais, Frenks Landžella, Teits Donovans un Rejs Vaizs. Filma stāsta par konfliktu starp žurnālistu Edvardu Murovu un ASV senatoru Džozefu Makārtiju. Filmas "Arlabunakti un visu labu" pirmizrāde notika 2005. gada 1. septembrī Venēcijas kinofestivālā. Filma bija gan finansiāli veiksmīga, nopelnot 54,6 miljonus ASV dolāru pie 7 miljonu budžeta, gan saņēma pozitīvas kritiķu atsauksmes, īpaši izceļot Klūnija režiju, scenāriju, kinematogrāfiju, mākslinieka darbu un aktierspēli. Filmu nominēja sešām Amerikas Kinoakadēmijas balvām, tai skaitā kategorijās "Labākā filma", "Labākais režisors" un "Labākais aktieris galvenajā lomā" (Stratērns).